इस करी ‘श्हीद-गाथा’ ते ‘मज़लूम-गाथा’ दे रूप-सरूप गी बक्खरे-बक्खरे रूपें च स्पश्ट करने आस्तै ‘श्हीद’ ते ‘मज़लूम’ इनें दौनें शब्दें दा रूप-सरूप स्पश्ट गोना जरूरी ऐ। ए दोऐ शब्द समानार्थक नेईं हैन। दौनें कन्ने जेड़ियां मूरतां साढ़े ज़ैह्‌न च उब्भरदियां न ओ बिल्कुक बक्करियां-बक्खरियां न। ‘श्हीद’ आखचै तां मनै च इक गौरब-भावना, इक श्रद्धापूर्ण संवेदना जागी पौंदी ऐ। ‘शहीद’ अरबी भाशा दा शब्द ऐ जेदा अर्थ ऐ—कुसै महान आदर्श-अकीदे आस्तै शहादत अर्थात् आतम-बलिदान देने आला। साढ़े अपने मनें च शहीद शब्द दे जेड़े अनेकां भाव-चित्र जुड़े दे न उन्दे चा किज इंयां न :-